钦定古今图书集成/明伦汇编/氏族典/第240卷 > 张保皋
## 钦定古今图书集成/明伦汇编/氏族典/第240卷 > 张保皋

按杜牧《张保皋传》：新罗人张保皋、郑年者，来为徐州
小将。保皋年三十，年少十岁，兄呼保皋，俱善斗战，骑
而挥枪，无有敌者。年复能没海五十里不噎，保皋差
不及，常不相下。后保皋归谒其王，得镇清海。年失职，
饥寒欲归，乞食于保皋。戍将曰：“‘奈何去取死’？年曰：‘饥
寒死，不如兵死快’。遂去谒保皋，保皋饮之极欢。饮未”
卒，其国使至，大臣杀其王，国乱无主。保皋遂分兵五
千人与年至国，诛反者，立王以报王。遂征保皋以为
相，以年代保皋。